

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKI NAČELNIK

KLASA:024-01/23-01/06

URBROJ:2133-16-1-24-4

Rakovica, 04.12.2024.

Na temelju članka 35.b. stavak 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 24. Statuta Općine Rakovica ''Službeni glasnik Općine Rakovica'', broj 11/20 - godina izdavanja VI, 11/21 - godina izdavanja VII, 12/21 - godina izdavanja VII,  7/22 - godina izdavanja VIII i 3/23) podnosim Općinskom vijeću Općine Rakovica

**IZVJEŠĆE O RADU NAČELNIKA**

**POLUGODIŠNJI IZVJEŠTAJ ZA RAZDOBLJE**

**01. SRPANJ 2023. – 31. PROSINAC 2023.**

Poštovane/i vijećnice/i,

ovim putem podnosim izvještaj o ostvarenom radu u razdoblju od 1. srpnja do 31. prosinca 2023. godine. U ovom polugodištu nastavljeno je s realizacijom brojnih projekata i inicijativa usmjerenih na poboljšanje kvalitete života naših mještana, ulaganje u infrastrukturne projekte te podršku gospodarstvu, poljoprivredi, mladim obiteljima i obrazovanju.

1. **Ulaganja u nerazvrstane ceste**

S obzirom na važnost infrastrukture za daljnji razvoj općine, tijekom ovog razdoblja značajna sredstva uložena su u sanaciju i poboljšanje nerazvrstanih cesta, čime je povećana sigurnost prometa i omogućeno bolje povezivanje naselja unutar općine.

Konkretno, asfaltirale su se sljedeće dionice:

1. Odvojak u Grabovcu od Hodaka do Lugarića
2. Asfaltiranje dijela makadamske prometnice u Nova Kršlja-Donje Selo
3. Odvojak u Grabovcu od Boce do Ante Žafrana
4. Uređenje prilazne ceste posjetiteljskog centra Speleon
5. Uređenje dionice Ulaz u naselje Selište Drežničko – kraj Giča
6. Asfaltiranje makadamske prometnice od naselja Grabovac prema naselju Stara Kršlja (Vršak)
7. Uređenje i asfaltiranje dionice -Odvojak prema Josi Špeharu u Čatrnji
8. Uređenje i asfaltiranje dionice -Ulaz u Rakovičko Selište od D1 prema Brajdićima
9. Uređenje odvojka do crkve u Selištu Drežničkom
10. Uređenje i asfaltiranje odvojka kraj Jagode Bićanić
11. Uređenje i asfaltiranje odvojka kraj Palijana u Jelovom Klancu
12. Uređenje i asfaltiranje šetnice kraj Kurelca u Grabovcu
13. Uređenje i asfaltiranje odvojka do Pirc Dijane
14. Uređenje i asfaltiranje odvojka do Špehara u Čatrnji
15. Uređenje i asfaltiranje odvojka od Vuletića do Nine Turkalja

Ukupna vrijednost svih navedenih radova je iznosila 556.397,00 EUR.

1. **Ulaganje u makadamske i poljske puteve**

Ulaganja u poljske puteve nastavljena su i u ovom polugodištu, kako bi se poboljšala povezanost ruralnih područja i olakšao prijevoz poljoprivrednih proizvoda. Modernizacija poljskih puteva ključna je za razvoj poljoprivrede i svakodnevni život naših mještana.

Obnovili su se putevi naseljima: Grabovac, Rakovica, Lipovac, Selište Drežničko, Sadilovac i Kordunski Ljeskovac.

Ukupna vrijednost ugovorenih radova s izvođačem iznosila je 72.187,50 EUR.

1. **Prometna signalizacija**

Općina Rakovica je uložila značajna sredstva u poboljšanje sigurnosti i infrastrukture u nekoliko naselja, pa je tako investirano u odbojne ograde u naseljima Jelov Klanac, Brajdić Selo, Grabovac i Selište Drežničko u iznosu od 24.750,00 EUR te su se postavili

ležeći policajci u naseljima Lipovača, Drežnik Grad, Selište Drežničko i Brajdić Selo u iznosu od 8.453,16 EUR.

1. **Program smanjenja gubitaka na vodoopskrbnom sustavu Općine Rakovica**

Općina Rakovica, suočena s nedostatkom vode u ljetnim mjesecima, bila je prisiljena poduzeti mjere. U suradnji s Hrvatskim vodama, provedena je inicijativa za smanjenje gubitaka vode, koja je značajno doprinijela rješavanju ovog problema. Program je financiran u omjeru od 80% od strane Hrvatskih voda, dok je Općina Rakovica sudjelovala s 20% vlastitih sredstava. Ovim projektom Općina je riješila dugogodišnji problem opskrbe pitkom vodom.

Radovi su odrađeni na sljedećim lokacijama:

* Rakovica (odvojak Gašparović brdo, centar)
* Rakovičko Selište (odvojak Prebegi)

Ukupan iznos s kojim je Općina Rakovica sudjelovala u projektu iznosi 94.701,11 EUR.

1. **Javna rasvjeta**

Ulaganja u javnu rasvjetu bili su važan dio ovog razdoblja. Izvršeni su radovi na popuni i proširenju javne rasvjete u nekoliko naselja, čime je povećana sigurnost prometnica, posebno noću. Također, na temelju zahtjeva mještana, izvršena je pojedinačna popuna lampi po naseljima, a u naseljima Stara Kršlja i Močila uvedena je javna rasvjeta.

Ukupan iznos projekta izgradnje nove mreže javne rasvjete te popune lampi iznosio je 34.866,28 EUR.

1. **Izgradnja autobusnih nadstrešnica**

Tijekom ovog razdoblja obnovljene su tri nove autobusne nadstrešnice na lokacijama u naselju Čatrnja te Drežnik Grad. Ukupna vrijednost iznosila je 12.428,50 EUR.

1. **Izmjene prostornog i urbanističog plana**

U tijeku su IX. izmjene i dopune prostornog plana Općine Rakovica. Nakon dobivenog mišljenja Upravnog odjela za graditeljstvo i okoliš kako nije potrebno provesti postupak strateške procjene utjecaja na okoliš, donijeli smo krajem prosinca na vijeću Odluku o izradi IX. Izmjena i dopuna Prostornog plana uređenja Općine Rakovica.

Također, nastavljamo s radom na II. izmjenama i dopunama urbanističkog plana za turističko naselje Drežničko Selište-Čatrnja, čime želimo unaprijediti infrastrukturne kapacitete i omogućiti daljnji razvoj turizma. Nakon dobivenog mišljenja Upravnog odjela za graditeljstvo i okoliš kako nije potrebno provesti postupak strateške procjene utjecaja na okoliš, donijeli smo krajem prosinca na vijeću Odluku o izradi IX. Izmjena i dopuna Prostornog plana uređenja Općine Rakovica.

Financiranje oba plana prenijet će se u sljedeću godinu te će ono iznositi 24.687,50 EUR za izmjene prostornog plana odnosno 23.125,00 EUR za izmjene urbanističkog plana.

1. **Stipendiranje učenika i studenata**

Općina Rakovica nastavila je tradiciju potpore obrazovanju kroz dodjelu stipendija učenicima i studentima koji su ostvarili izvanredne rezultate ili se školuju za zanimanja koja su deficitarna na području Općine rakovica Ova mjera ima za cilj osigurati kvalitetan obrazovni sustav i zadržati mlade ljude u našoj zajednici.

Općina Rakovica u 2023. godini dodjelila je stipendiju za troje učenika te za troje studenata koji su ispunili kriterije javnog natječaja.

Pored novih učenika i studenata, Općina Rakovica nastavila je sa stipendiranjem učenika i studenata koji su prethodnih godina sklopili ugovor, tako da su sveukupna sredstva u 2023. godini namijenjena stipendiranju učenika studenata iznosila 10.441,06 EUR.

1. **Potpore mladim obiteljima**

Općina Rakovica nastavila je s politikom pomoći mladim obiteljima, koja uključuje financijsku podršku kroz jednokratne novčane pomoći za gradnju, rekonstrukciju ili kupnju stambenog objekta. Ove mjere su olakšale početak života mladih obitelji u našoj Općini.

Ukupno smo dodijelili 7 bespovratnih potpora u iznosu od 26.000,00 EUR.

1. **Potpore poduzetnicima**

Poduzetnicima u Općini Rakovica osigurane su potpore u cilju podizanja konkurentnosti i poticanja lokalnog gospodarstva. Pružena su sredstva za započinjanje novih poslovnih aktivnosti i proširenje postojećih, čime se doprinosi očuvanju radnih mjesta i otvaranju novih.

Dodijeljeno je ukupno 5 bespovratnih potpora u iznosu od 4.170,25 EUR.

1. **Potpore poljoprivrednicima**

Poljoprivrednicima u općini osigurane su potpore za poboljšanje proizvodnje i modernizaciju opreme, kao i za razvoj održivih poljoprivrednih praksi. Dodijeljeno je ukupno 17 bespovratnih potpora ukupnog iznosa od 14.492,05 EUR.

1. **Sufinanciranje dječjeg vrtića**

Općina Rakovica nastavila je s sufinanciranjem iznosa za dječji vrtić, čime se omogućava djeci kvalitetan odgoj i obrazovanje u najranijoj dobi, a roditeljima olakšava trošak za ove usluge

Ukupan trošak sufinanciranja dječjeg vrtića za drugo polugodište iznosilo je 89.178,10 EUR.

1. **Socijalni program**

Nastavljen je socijalni program koji uključuje pružanje jednokratnih pomoći invalidima, djeci sa smrtno stradalim roditeljima, roditeljima novorođene djece...Ove mjere potpore imaju za cilj pomoći najugroženijim članovima naše zajednice, osiguravajući im potrebnu skrb i potporu u teškim životnim situacijama, kao i pomoć roditeljima za novorođenčad.

Ukupan iznos po programu u drugom polugodištu iznosio je 9.650,00 EUR.

1. **Blagdanska dekoracija**

Općina Rakovica je nabavila novu blagdansku dekoraciju vrijednosti 4.000,00 EUR kako bi ukrasila naselja tijekom predstojećih blagdana i stvorila svečaniju atmosferu za mještane i posjetitelje, osobito u vrijeme božićnih i novogodišnjih praznika.

1. **Uređenje groblja**

Općina Rakovica je izvršila zamjenu preostalog dijela drvene stolarije u mrtvačnici u Rakovici, što je izvedeno u vrijednosti od 6.211,55 EUR. Također, postavljeni su čempresi u vrijednosti od 3.894,95 EUR.

1. **Projekti**

Općina Rakovica tijekom godine uspješno je realizirala i radila na nekoliko značajnih projekata, među kojima izdvajamo:

1. Projektno-tehnička dokumentacija za biciklističke puteve s odmorištima (MRRFEU) – vrijednost projekta : 128.500,00 EUR
2. Dogradnja dječjeg vrtića u Selištu Drežničkom – sklopljen ugovor s Ministarstvom znanosti i obrazovanja u iznosu od 487.359,00 EUR, ukupna vrijednost projekta: okvirno 900.000,00 EUR (preostali dio ukupne vrijednosti projekta financirat će Općina Rakovica iz svojih izvora prihoda)
3. Provođenje izobrazno-informativnih aktivnosti – ugovor sklopljen s Fondom za zaštitu okoliša i energetsku učinkovitost, vrijednost projekta : 10.396,50 EUR
4. Projekt ulaganja u objekt dječjeg vrtića u Selištu Drežničkom– sklopljen ugovor sa Središnjim državnim uredom za demografiju i mlade, vrijednost projekta: 13.881,25 EUR
5. Obnova mosta u Korani – suradnja s Općinom Plitvička Jezera, vrijednost projekta: 15.382,90 EUR
6. Projekt digitalizacije – sklopljen ugovor s Fondom za zaštitu okoliša, vrijednost projekta: 42.123,94 EUR
7. Stari Grad Drežnik – sanacija ziđa, projekt financiran kroz Ministarstvo kulture, vrijednost projekta : 26.639,50 EUR
8. Projekt Zaželi za Rakovicu – sklopljen je s Ministarstvom rada, mirovinskog sustava, obitelji i socijalne politike Ugovor o dodjeli bespovratnih sredstava za projekte koji se financiraju iz Europskog socijalnog fonda, vrijednost projekta: 544.500,00 EUR
9. **Redovno financiranje udruga**

Općina Rakovica je i u 2023. godini nastavila s aktivnim sufinanciranjem udruga, klubova i raznih ustanova, pružajući im potrebnu podršku za ostvarivanje njihovih ciljeva i provođenje aktivnosti od važnosti za zajednicu.

Ukupna sredstva namijenjena sufinanciranju udruga, klubova i ustanova iznosila su 302.088,21 EUR.

Zaključno, ostvareni su značajni pomaci u svim ključnim područjima razvoja Općine Rakovica. Nastavljamo s provedbom planiranih aktivnosti, a svi ovi projekti i mjere imaju za cilj daljnji razvoj, poboljšanje kvalitete života naših mještana i jačanje općinske zajednice.

Zahvaljujem se svima koji su sudjelovali u realizaciji ovih projekata i pozivam vas da i dalje radimo zajedno na boljitku naše općine.

Općinski načelnik

Mihovil Bićanić