**Z A P I S N I K**

sa 33. sjednice Općinskog vijeća Općine Rakovica održane 20. studenoga 2024. godine u Vijećnici Općine Rakovica, Rakovica 7, s početkom u 15,00 sati.

**Sjednici su nazočni vijećnici**: Zoran Luketić, Milan Hodak, Ante Franjković, Blanka Pavlić, Davor Salopek, Josipka Vuković i Semir Čović.

**Sjednici nisu nazočni**: Damir Špehar i Ivan Vuković, nisu ispričali izostanak .

**Ostali nazočni**: Mihovil Bićanić općinski načelnik, Ana Grašić, pročelnica JUO, Matea Brozinčević, visa stručna surdanica za gospodarstvo, Vesna Dukić Salopek viša stručna suradnica za proračun i financije i Katrina Ajelić voditeljica projekta Zaželi za Rakovicu .

Predsjednik Općinskog vijeća Zoran Luketić otvara 33. Sjednicu, pozdravlja nazočne, konstatira da je na sjednici nazočno 7 vijećnika i postoji kvorum pa se prelazi na

***UTVRĐIVANJE DNEVNOG REDA:***

*1. Vijećnička pitanja i prijedlozi*

*2. Usvajanje zapisnika s 32. sjednice Općinskog vijeća*

*3. Odluka o oslobađanju plaćanja komunalnog doprinosa radi smanjenja depopulacije*

*4. Odluka o proglašenju statusa javnog dobra u općoj uporabi – nerazvrstane ceste – Put za Donje Selo u Novoj Kršlji*

*5. Odluka o proglašenju statusa javnog dobra u općoj uporabi – nerazvrstane ceste – Put do Špoljarića, Nova Kršlji*

*6. Odluka o proglašenju statusa javnog dobra u općoj uporabi – nerazvrstane ceste – Put za Slunjčicu u Broćancu*

*7. Odluka o plaći načelnika Općine Rakovica*

*8. Odluka o koeficijentima za obračun plaće službenicima i namještenicima*

*9. Odluka o III.Izmjenama i dopunama Proračuna Općine Rakovica za 2024. godinu*

*10. Program o izmjenama i dopunama Socijalnog Programa Općine Rakovica za 2024.godinu*

*11**. Program o izmjeni Programa javnih potreba u kulturi Općine Rakovica za 2024.godinu*

*12. Program o izmjeni Programa utroška srdedstava šumskog doprinosa u 2024.godini*

*13. Program o izmjeni programa utroška sredstava – naknadu za eksploataciju mineralnih sirovina u 2024. godini*

*14. Program o o izmjeni i dopuni Programa održavanja komunalne infrastructure u 2024. godini*

*15. Program građenja komunalne infrastrukture za 2024. godinu*

*16. Program demografskih mjera za poticanje rješavanja stambenog pitanju mladih obitelji na području Općine Rakovica za 2024. Godinu*

*17. Program dodjele potpora poduzetništvu u 2024.godini*

*18. Program male vrijednosti u poljoprivredi na području Općine Rakovica u 2024. Godini*

*19. Elaborat pročišćenog teksta odredbi za provedbu i grafičkog dijela plana nakon IX. Izmjena i dopuna plana uređenja Općine Rakovica.*

**ZAKLJUČAK: Predloženi Dnevni red 33. sjednice Općinskog vijeća Općine Rakovica prihvaća se jednoglasno /s 7 glasova ZA, 0 glasova PROTIV i 0 SUZDRŽANIH glasova**

1. **Vijećnička pitanja i prijedlozi**

**Vijećnik Davor Salopek** javlja se za riječ, postavlja pitanja načelniku vezano za projekt – Vodoopskrbni sustav Lička Jasenica i proširenje dječjeg vrtića , zanima ga u kojoj su fazi projekti i kada bi se mogli realizirati.

**Općinski načelnik Mihovil Bićanić** odgovara vezano za vodoopskrni sustav Lička Jasenica da se čeka zadnji dokument od ukupno četiri, koji je potreban za studiju za okoliš, kako bi dobili građenvinsku dozvolu, procjenjuje da će proces trajati 2-3 mjeseca te nakon toga slijedi prijava na fondove . Nadalje, navodi da je ukupna vrijednost projekta 37.500.000,00 eura te Općina financira 3% projekta . Na drugo pitanju vezano za širenje dječjeg vrtica općinski načelnik odgovara da su u fazi gdje se čeka građevinska dozvola nakon toga slijedi nabava koja će trajati nekoliko mjeseci te predviđeni završetak proširenja vrtića bi trebao biti u svibnju 2026.godine.

**Vijećnik Semir Čović** postavlja pitanje vezano za vodovod odnosno obrazloženje vezano za loš pritisak vode u Rakovičkom Selištu, vijećnik Davor Salopek obrazlaže kako je razlog pucanje cijevi po 12 m iako su promjenili 60m novih cijevi, uspijeli su privremneo sanirati ali dolazi do čestog pucanja istih. Općinski načelnik se nadovezuje i naodi da će se problem sanacije cijevi nastojati riješiti kroz Program smanjenja gubitaka vode. Nadalje, vijećnik Semir Čović daje prijedlog vezan za suradnju sa Uredom za Vijeće nacionalnih manjina koji su zaintersirani financijski pomoći oko vodovoda u Lipovcu te imaju želju se sastati sa načelnikom u vezi istoga; načelnik općine odgovara da je otvoren za suradnju te da se mogu najaviti za sastanak.

**Vijećnik Milan Hodak** postavlja pitanju vezano za Socijalni program – sufinanciranja cijene obvezne minimalne javne usluge sakupljanja komunalnog otpada, zanima ga koliki je odaziv na javni poziv; općinski načelnik odgovara da je slab odaziv prijava i predlaže uključivanje mjesnih odbora kako bi obavjestili i pomogli starijem stanovništvu u ispunjavanju dokumentacije. Nadalje, vijećnik Milan Hodak postavlja pitanju problematike septičke jame kod vatrogasnog doma u Rakovici, vijećnik Davor Salopek ( zamijenik zapovjednika VZ Rakovica ) odgovora da je poslan upit za nabavku bio jame te čim dođe ponuda da se kreće u sanaciju iste.

Vijećnica Josipka Vuković postavlja pitanje hoće li doći do promjene mjesečnih primanja i broja zaposlenika u Spelekom d.o.o. spajanjem vodovoda sa Vodovodom Gopsić; načelnik odgovara da su u tijeku pregovori te da spajanje neće utjecati na mjesečna primanja zaposlenika, mogu biti samo veća od sadašnjih i broj zaposlenih djelatnika ostaje isti. Također, vjećnica Josipka Vuković predlaže da komunalni redar provjeri u Grabovcu prometni znak koji je srušen na pješačkom prijelazu u Grabovcu.

1. **Usvajanje zapisnika s 32. sjednice Općinskog vijeća**

Vijećnici su zapisnik dobili uz poziv za sjednicu / u skraćenom pismenom obliku i tonski snimak na CD-u) pa predsjednik isti daje na raspravu, a kako nije bilo primjedbi donosi se

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se zapisnik sa 32. Sjednice Općinskog vijeća**

1. **Odluka o oslobađanju plaćanja komunalnog doprinosa radi smannjenja depopulacija**

Predstavnica po ovoj točci je pročelnica Ana Grašić, pozdravlja nazočne te ukratko

pojašnjava kako se izmjene odnose na definiranje kriterija koje se odnose na donošenje odluka , potrebne dokumentacije uz zahtjev te postupanje prilikom kršenja. Cilj odluke se nije promjenio, izmjena je nastala zbog jednostavnijeg postupanja u odnosu na odluku iz 2021.godine .

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Odluka o oslobađanju plaćanja komunalnog doprinosa radi smannjenja depopulacija**

1. **Odluka o proglašenju statusa javnog dobra u općoj uporabi – nerazvrstane ceste – Put za Donje Selo u Novoj Kršlji**

Predstavnica po ovoj točci je pročelnica Ana Grašić, koja obrazlaže potrebu upisivanja stvarnog stanja navedene nerazvrstane ceste na temelju odgovarajućega geodetskog elaborata u katastru nekretnina i zemljišnim knjigama kao nerazvrstane ceste javnog dobra u općoj upotrebi i kao neotuđivo valsništvo Općine Rakovice. Temeljem ove odluke provest će se postupak upisa nerazvrstane ceste u zemljišnu knjigu i evidentiranje pri nadležnom katastru.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Odluka o proglašenju statusa javnog dobra u općoj uporabi – nerazvrstane ceste – Put za Donje Selo u Novoj Kršlji**

1. **Odluka o proglašenju statusa javnog dobra u općoj uporabi – nerazvrstane ceste – Put do Špoljarića, Nova Kršlji**

Predstavnica po ovoj točci je pročelnica Ana Grašić koja obrazlaže kako se utvrđuje potreba upisivanja stvarnog stanja navedene nerazvrstane ceste na temelju odgovarajućega geodetskog elaborata u katastru nekretnina i zemljišnim knjigama s obzirom da nije razvrstana kao nerazvrstena cesta-javno dobro već put – nerazvrstana cesta.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Odluka o proglašenju statusa javnog dobra u općoj uporabi – nerazvrstane ceste – Put do Špoljarića, Nova Kršlji**

1. **Odluka o proglašenju statusa javnog dobra u općoj uporabi – nerazvrstane ceste – Put za Slunjčicu u Broćancu**

Predstavnica po ovoj točci je pročelnica Ana Grašić koja obrazlaže kako se utvrđuje potreba upisivanja stvarnog stanja navedene nerazvrstane ceste na temelju odgovarajućega geodetskog elaborata u katastru nekretnina i zemljišnim knjigama s obzirom da nije razvrstana kao nerazvrstena cesta-javno dobro već put – nerazvrstana cesta.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Odluka o proglašenju statusa javnog dobra u općoj uporabi – nerazvrstane ceste – Put za Slunjčicu u Broćancu**

1. **Odluka o plaći načelnika Općine Rakovica**

Predstavnica po ovoj točci je pročelnica Ana Grašić koja obrazlaže točku na temelju članka 3. Zakona o plaćama u jednicama lokalne (regionalne) samouprave (NN, broj 28/10 i 10/23) te sukladno Odluci o visini osnovice za obračun place državnih dužosnika koju donosi Vlada RH gdje se određuje nova osnovica za obračun place dužosnika u visini od 947,18 eura.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Odluka o plaći načelnika Općine Rakovica**

1. **Odluka o koeficijentima za obračun plaće službenicima i namještenicima**

Predstavnici po ovoj točki su općinski načelnik Mihovil Bićanić i pročelnica Ana Grašić koji predlažu povećanje koeficijenata za obračun place službenika i namještenika te navode da bi s povećanjem koeficijenata ukupni mjesečni bruto iznos plaća službenika i namještenika bio 22.000,00 eura.

**Vijećnik Milan Hodak** postavlja pitanje hoće li se povećavti plaće u trgovačkim društvima Spelekom d.o.o i Rakovica d.o.o., općinski načelnik odgovara da će sutra imati sastanak sa direktorima trgovačkih društva te vidjeti postoji li prostora u njihovim financijama za podizanje plaća.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Odluka o koeficijentima za obračun plaće službenicima i namještenicima**

1. **Odluka o III.Izmjenama i dopunama Proračuna Općine Rakovica za 2024. Godinu**

Predstavnica po ovoj točci je viša stručna suradnica za proračun i financije Vesna Dukić Salopek, pozdravlja nazočne te ukratko pojašnjava III. Izmjene i dopunekoje su provedene, gdje se predlaže ukupno povećanje u iznosu od 167.750, 92 eura, izvršeno uravnoteženje Proračuna zbog promjena koje nisu bile poznate u vrijeme donošenja istoga, a koje se odnose na priljev i odljev novčanih sredstava.

**Vijećnik Semir Čović** postavlja pitanje zašto su smanjeni rashodi za Program 5005 Razvoj civilnog društva A1000001 Donacije udrugama i religijskim zajednicama. Viša stručna suradnica za gospodarstvo Matea Brozinčević navodi da je smanjenje nastalo na temelju obavijesti određenih udruga i društava o nemogućosti utroška planiranih sredstava.

**Predsjednik Općinskog vijeća Zoran Luketić** traži obrazloženje projekta Zelena urbane obnove, pročelnica Ana Grašić obralaže kako se prije godinu dana donesla strategija zelene urbane obnove i nakon toga je izišao natječaj gdje smo prijavili povrat sredstava, te nam je odobreno 15.000,00 eura.

**Vijećnica Blanka Pavlić** postavlja pitanje gdje bi se nalazile kamere koje su planirane u Tekućem projektu T100001 Nabava uređaja i opreme te zašto je relaizacija na nuli za project Stipićev most s obzirom da se projekt planira već nekoliko godina, općinski načelnik odgovara da se nakon suglasnosti MUP-a i dobivanja elaborata planiraju postaviti dvije nadzorne kamere na području Općine s ciljem kompletnog nadzornog sustava. Nadalje, načelnik odgovara na pitanje vezano za Stipićev most gdje navodi kako relaizacija neće biti ostvarena u tekućoj godini zbog toga što projektna dokumentacija još nije završena te se čeka od Ministarstva potvrda.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvajaju se III. Izmjene i dopune Proračuna Općine Rakovica**

1. **Program o izmjenama i dopunama Socijalnog Programa Općine Rakovica za 2024.godinu**

Predstavnica po ovoj točci je pročelnica Ana Grašić koja navodi izmjene i dopune socijalnog programa, promjena se odnosi na dododatnu točku u program koja glasi da Općinsko vijeće može odobriti jednokratnu novčanu pomoć u iznosu većem od 1.000,00 eura za izvanredne i hitne slučajeve te u članku 11. se povećava iznos jednokratne pomoći za 10.000,00 eura.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program o izmjenama i dopunama Socijalnog Programa Općine Rakovica za 2024.godinu**

1. **Program o izmjeni Programa javnih potreba u kulturi Općine Rakovica za 2024.godinu**

Predstavnica po ovoj točci je pročelnica Ana Grašić koja navodi da se mijenja iznos za obnovu starog grada Drežnik Grad, povećava se za 5.000,00 Eura i sada glasi ukupno 272.021,91 eura.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program o javnih potreba u kulturi Općine Rakovica za 2024.godinu**

1. **. Program o izmjeni Programa** **utroška sredstava šumskog doprinosa u 2024.godini**

Predstavnica po ovoj točci je pročelnica Ana Grašić koja navodi da je u Proračunu za 2024.godinu na poziciji P026 planiran prihod od šumskog doprinosa 40.000,00 eura , u III.izmjenama i dopunama korigiran na 105.000,00 eura zbog većeg priljeva prihoda, sredstva će se koristiti finaciranje pojačanog održavanja nerazvrstanih cesta, projektne i druge dokumentacije te projektne dokumentacije za biciklističke staze.

**Vijećnica Blanka Pavlić** postavlja pitanje koji je razlog većeg priljeva prihoda iz šumskog doprinosa u odnosu na planirano, općinski načelnik odgovora da je povećanje iskazano zbog veće sječe drva na našem području u smjeru prema Saborskom.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program utroška sredstava šumskog doprinosa u 2024.godini**

1. **Program o izmjeni programa utroška sredstava – naknadu za eksploataciju mineralnih sirovina u 2024. Godini**

Predstavnica po ovoj točci je pročelnica Ana Grašić navodi da se mjenjanju iznosi prihoda od eksploatacije mineralnih sirovina koji su planirani u iznosu od 1.394.00 eura te su povećani na iznos od 2.778,50 eura koji će se utrošiti na monitoring Ćuić brdo odnosno izračun raspoloživog kapaciteta Ćuić brdo.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program o izmjeni programa utroška sredstava – naknadu za eksploataciju mineralnih sirovina u 2024. godini**

1. **Program o izmjeni i dopuni Programa održavanja komunalne infrastrukture u 2024. godini**

Predstavnica po ovoj točci je pročelnica Ana Grašić koja obrazlaže kako sredstva za ostvarenje ovog Programa čine sredstva komunalne naknade za održavanje komunalne infrastrukture u iznosu od 244.241,00 euro, sredstva iz Hrvatskih cesta d.d. u iznosu od 43.677,00 eura, sredstva vodnog doprinosa u iznosu od 2.000,00 eura te drugi izvori općinskih sredstava za održavanje komunalne infrastrukture u iznosu od 321.307,00 eura, sveukupno 611.225,50 eura. Nadalje, navodi kako se u članku 3. mjenanju iznosi za poslove čišćenja snijega u zimskom periodu, održavanje makadamskih prometnica, redovno održavanje postojećih javnih površina i zelenih površina, održavanje čistoće javne površine, sanacija nelegalno odloženog otpada, redovno održavanje mrtvačnica i groblja, javna rasvjeta i autobusne nadstrešnice.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program o izmjeni i dopuni Programa održavanja komunalne infrastrukture u 2024. godini**

1. **Program građenja komunalne infrastrukture**

Predstavnica po ovoj točci je pročelnica Ana Grašić koja navodi da se tijekom tekuće godine planiraju radovi građenja u iznosu od 3.235.414,52 eura za dječje igralište, pojačano održavanje prometnica, biciklističke staze , građevine i uređaje javne namjene , groblja i mrtvačnice te mrežu javne rasvjete.

**Vijećnica Blanka Pavlić** postavlja pitanje hoće li do kraja godine biti sve realizirano, pročelnica navodi da su planirana sredstva za pojačano održavnje cesta i javne rasvjete već utrošena, projektna dokumentacija za biciklističku stazu je u izradi , dok biciklistička staza Speleon – Lipovača i dječji vrtić vjerovatno neće biti realizirani do kraja godine.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program građenja komunalne infrastrukture**

1. **Program** **demografskih mjera za poticanje rješavanja stambenog pitanju mladih obitelji na području Općine Rakovica za 2024. Godinu**

Predstavnica po ovoj točci je pročelnica Ana Grašić koja obralaže da se ovim Programom uređuju kategorije korisnika koje mogu ostvariti parvo na bespovratna novčana sredstva za rješavanje stambenog pitanja na području Općine Rakovica kao i načini i uvjeti ostvarivanja bespovratnih sredstava; kroz mjeru 1. Bespovratna novčana sredstva za izgradnju stambenog objekta u iznosu do 50% prihvatljivih troškova a najviše do 4.000,00 eura, mjera 2. Bespovratna novčana sredstva za rekonstrukciju postojećeg objekta kojim se osigurava nova stambena jedinica u iznosu do 50% prihvatljivih troškova a najviše do 2.000,00 eura, 3.mjera bespovratna novčana sredstva za kupnju stambenog objekta u iznosu do 50% prihvatljivih troškova a najviše do 4.000,00 eura. Mjere se mogu ostvariti pod uvjetom da je prijava početka građenja podnijeta nakon 1.1.2021., a prihvatljive osobe su fiziče osobe – državljani RH s prebivalištem na području Općine Rakovica kao i strani državljani koji su stalno nastanjeni na području Općine Rakovica te fizičke osobe koje imaju namjeru trajnog nastanjenja na području Općine Rakovica.

**Vijećnik Semir Čović** postavlja pitanja postoji li mogućnost većih iznosa sredstava za korisnike mjera, viša stručna suradnica za gospodarstvo odgovara da je ukupan iznos realno postavljen prema procjenama u proteklim godinama.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program demografskih mjera za poticanje rješavanja stambenog pitanju mladih obitelji na području Općine Rakovica za 2024. Godinu**

1. **Program dodjele potpora poduzetništvu u 2024.godini**

Predstavnica po ovoj točci je pročelnica Ana Grašić koja obrazlaže kako je u Proračunu predviđeno ukupno 16.500,00 eura potpora za poduzetništvo, najviši iznos potpore po korisniku je 2.000,00 Eura te se dojeljuje u iznosu do 70% prihvatljivih troškova po računu.

**Vijećnica Blanka Pavlić** komentira da je ukupni iznos potpora poduzetništvu jednak kao i u proteklim godinama te postavlja pitanje zašto je tako te postoji li mogućnost da se poveća u sljedećoj godini, općinski načelnik odgovara da se sredstva planiraju prema procjeni potražnje potpore, te odaziv do sadašnjih godina nije bio velik, prošle godine je bilo planirano ukupno 8.000,00 eura potpora dok je ove godine 16.500,00 eura te mjera je namjenjena za male poduzetnike koji tek započinju sa poslovanjem. Nadalje, ukoliko bude postajalo mogućnosti za povećanje planiranog iznosa za sljedeću godinu otvoren je za tu opciju.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program dodjele potpora poduzetništvu u 2024.godini**

1. **Program male vrijednosti u poljoprivredi na području Općine Rakovica u 2024. Godini**

Predstavnica po ovoj točci je pročelnica Ana Grašić koja navodi ukupno pet mjera u poljoprivredi, 1.mjera je Potpora za nabavu mehanizacije, strojeva i opreme za primarnu poljoprivrednu proizvodnju u iznosu potpore je do 70% prihvatljivih troškova po računu, najviše 2.000,00 eura po korisniku godišnje, 2. Mjera je Potpora za usijavanje travnjaka u iznosu do 50% prihvatljivih troškova po računu, najviše 350,00 eura po korisniku godišnje, 3.Mjera je potpora stočarstvu u iznosu do 50% prihvatljivih troškova po računu, ali ne više od 300 eura po grlu junice, najviše 1.500,00 eura po korinsiku godišnje, 100 eura po grlu nerasta, najviše 1.200 eura po korisniku godišnje, 70,00 eura po grlu ovna/jarca, najviše do 700,00 eura po korisniku godišnje, 4,00 eura po kljunu za kokoši nesilice, najviše 400,00 eura po korisniku godišnje. Četvrta Mjera Potpora pčelarstvu u iznosu do 50% prihvatljivih troškova po računu, najviše 1.500,00 eura po korisniku godišnje za nabavu opreme a 300,00 eura za nabavu prihrane pčelinjih zajednica, 5. Mjera Potpora za preradu, trženje, opremanje i marketing poljoprivrednih proizvoda u iznosu do 50% prihvatljivih troškova po računu, najviše 2.000,00 eura po korisniku godišnje a najmanji iznos ulaganja je 1.000,00 eura.

Pročelnica prosljeđuje prijedlog na glasanje sa savjetovanja Programa , g. Mladena Turkalja za 3.mjeru kod stavke u kojoj se navodi da se potpora može ostvariti za kupovinu uzgojno valjanih junica starosti iznad 12 mjeseci te predlaže izmjenu da se potpora ostvari za kupovinu i mlađih junica od 12.mjeseci ukoliko se radi o čistokrvnoj autohtonoj pasmini.

Svi prisutni vijećnici su glasali ZA da se projedlog g. Mladena Turkalja usvoji u Pogram male vrijednosti u poljoprivredi na području Općine Rakovica u 2024.godinu.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program male vrijednosti u poljoprivredi na području Općine Rakovica u 2024. godini**

1. **Elaborat pročišćenog teksta odredbi za provedbu i grafičkog dijela plana nakon IX. Izmjena i dopuna plana uređenja Općine Rakovica.**

Predstavnica po ovoj točci je viša stručna suradnica za gospodarstvo Matea Brozinčević, koja objašnjava da se nakon svakih izmjena i dopuna plana uređenja treba napraviti eloborat pročišćenog teksta odredbi za provedbu i grafičkog djela plana.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Elaborat pročišćenog teksta odredbi za provedbu i grafičkog dijela plana nakon IX. Izmjena i dopuna plana uređenja Općine Rakovica**

Kako nije bilo daljnje rasprave 33. sjednica Općinskog vijeća završava u 16:41 sati.

Zapisnik vodila Predsjednik Općinskog vijeća

Vesna Dukić Salopek, struč.spec. oec Zoran Luketić, bacc. oec.